इंगलैंड के शाही खानदान का खर्च
प्राचीन समय के कुछ ही नरेश और बादशाह प्रजा से कर के रूप में वसूल किये गये रुपये को प्रजा ही की चीज़ समझते और उसे उसीके लाभ के लिए खर्च करते थे। वे अपना जीवन सादगी से व्यतीत करते थे और प्रजा से प्राप्त रुपये का बहुत ही थोड़ा अंश अपने और अपने कुटुम्ब के लिए काम में लाते थे । बाक़ी को वे प्रजा ही की धरोहर मानते और उसका सद्यय करते थे। परन्तु इस तरह के पृथ्वीपाल बहुत ही थोड़े हो गये हैं । तथापि प्रजापालक पदवी यथार्थ में उन्हीं के विषय में घटित होती थी। उलटा इसके अधिकांश नरेश, बादशाह और नवाब प्रजा से प्राप्त रुपये को अपनी पैत्रिक सम्पत्ति जानते और अपने ऐशोआराम के लिए उसे पानी की तरह बहाते थे । प्राचीन हिन्दू-नरेश इस रुपये को किस तरह खर्च करते थे, इसका विश्वसनीय वर्णन कहीं नहीं मिलता । परन्तु देहली के मुसलमान बादशाहों के खर्च का वर्णन इतिहासों में ज़रूर पाया जाता है। उससे सूचित होता है कि उनमें से अधिकांश बादशाह करोड़ों रुपया तेल- फुलेल, नाच-राग-रख, खाने-पीने और वस्वाच्छादन तथा आभूषणों के लिये बरबाद कर देते थे । हीरों के हारों, मोतियों की मालाओं, सुवर्ण और रत्नखचित सिंहासनों और बहुमूल्य मुकुटों के निर्माण में वे अरबों रुपया फूँक तापते थे । कुछ कुछ यही हाल योरप के भी कुछ बादशाहों का था। रूस के ज़ार के अनमोल रतों और आभरणों का वर्णन पढ़कर किस विचारशील को यह सोचकर सन्ताप न हुआ होगा कि प्रजा से पाया गया रुपया क्या इसी काम के लिए था ?
इंगलैंड के शाही खानदान का खर्च प्राचीन समय के कुछ ही नरेश और बादशाह प्रजा से कर के रूप में वसूल किये गये रुपये को प्रजा ही की चीज़ समझते और उसे उसीके लाभ के लिए खर्च करते थे। वे अपना जीवन सादगी से व्यतीत करते थे और प्रजा से प्राप्त रुपये का बहुत ही थोड़ा अंश अपने और अपने कुटुम्ब के लिए काम में लाते थे । बाक़ी को वे प्रजा ही की धरोहर मानते और उसका सद्यय करते थे। परन्तु इस तरह के पृथ्वीपाल बहुत ही थोड़े हो गये हैं । तथापि प्रजापालक पदवी यथार्थ में उन्हीं के विषय में घटित होती थी। उलटा इसके अधिकांश नरेश, बादशाह और नवाब प्रजा से प्राप्त रुपये को अपनी पैत्रिक सम्पत्ति जानते और अपने ऐशोआराम के लिए उसे पानी की तरह बहाते थे । प्राचीन हिन्दू-नरेश इस रुपये को किस तरह खर्च करते थे, इसका विश्वसनीय वर्णन कहीं नहीं मिलता । परन्तु देहली के मुसलमान बादशाहों के खर्च का वर्णन इतिहासों में ज़रूर पाया जाता है। उससे सूचित होता है कि उनमें से अधिकांश बादशाह करोड़ों रुपया तेल- फुलेल, नाच-राग-रख, खाने-पीने और वस्वाच्छादन तथा आभूषणों के लिये बरबाद कर देते थे । हीरों के हारों, मोतियों की मालाओं, सुवर्ण और रत्नखचित सिंहासनों और बहुमूल्य मुकुटों के निर्माण में वे अरबों रुपया फूँक तापते थे । कुछ कुछ यही हाल योरप के भी कुछ बादशाहों का था। रूस के ज़ार के अनमोल रतों और आभरणों का वर्णन पढ़कर किस विचारशील को यह सोचकर सन्ताप न हुआ होगा कि प्रजा से पाया गया रुपया क्या इसी काम के लिए था ?